Каб прааналізаваць прафесійную кар’еру жанчын-навукоўцаў, я ўзяла пад увагу такія пытанні, як узрост уступлення ў шлюб, узрост мацярынства, доля ўдзелу мужчын і жанчын у выхаванні дзяцей і статыстыка бюджэту часу (выдаткі часу на працу і вядзенне хатняй гаспадаркі) мужчын і жанчын у залежнасці ад шлюбнага становішча. Усе патрэбныя звесткі ёсць у свабодным доступе на сайце Міністэрства статыстыкі Беларусі.